ОБЩИНСКА ПРОГРАМА

ЗА  

ОВЛАДЯВАНЕ ПОПУЛАЦИЯТА 

НА
БЕЗСТОПАНСТВЕНИТЕ КУЧЕТА
НА ТЕРИТОРИЯТА
НА ОБЩИНА ЧАВДАР
І. ЦЕЛИ И ЗАДАЧИ НА ПРОГРАМАТА
Разработването на настоящата програма се налага поради това, че проблемът с безстопанствените кучета е сериозен проблем за обществото, с многостранни измерения -
хуманномедицински, ветеринаромедицински, социално-битови, икономически и екологични.

Досега взетите мерки в изпълнение на Закона за ветеринаромедицинската дейност се оказват недостатъчни и поради това, че все още не може да се намери цялостното и трайно решение дори и в новоприетия закон.

Програмата е разработена във връзка с разпоредбите на чл.40, ал.1 от Закона за защита на животните, в съответствие със съществуващата нормативна уредба, визираща както преките така и косвенените проблеми, генерирани от свръхпопулацията на скитащи кучета както в населените, така и извън населените територии.
ОСНОВНА ЦЕЛ

Целта на програмата е като се използват достиженията на световната наука и собствения дългогодишен опит да се постигне нов, по-усъвършенстван и съвременен подход, способстващ за установяване на трайна тенденция за намаляване на броя на безстопанствените кучета на територията на Община Чавдар.

Формирането на конкретни цели и мерки на Програмата е извършено на базата на детайлен анализ на съществуващото състояние и специфичните местни условия и нужди.
От друга страна те са синхронизирани с изискванията  поставени в нормативната уредба на  Република България.

Предвижданията на разработващия екип са, че реализирайки програмата на териториятата на Общината и при повсеместно прилагане на действени мерки на територията  й след около пет години популацията на кучетата трябва да бъде овладяна  и да се премине към извеждане на кучетата от улиците.
ПОДЦЕЛИ
-Установяване контрол върху популацията на безстопанствените и домашни кучета, като
се гарантира здравето на хората, безопасността на общината и европейския имидж на България.

-Намаляване до минимум рисковете от разпространение на заразни заболявания, които касаят хора и животни.

      
 -Развитие на чувство за отговорност у хората при отглеждането на животните.
ЗАДАЧИ:
· Овладяване броя на безстопанствените кучета до трайното изчезване на явлението
“безстопанствени кучета”.

· Контрол върху отглеждането на домашни кучета.

· Повишаване на чистотата на територията на общината.

· Изготвяне и провеждане на образователни кампании, съгласно чл.2 от Закона за Защита на животните.
II. НОРМАТИВНА БАЗА И МЕЖДУНАРОДЕН ОПИТ

1. Закон за защита на животните.

2. Закон за ветеринарномедицинската дейност.

3. Международна практика.

4. Становище на световната здравна организация.
5. Европейска конвенция  за защита на животните

     
  III. АНАЛИЗ НА ОБСТАНОВКАТА

      
 1. Описание на проблема
 Големият брой бездомни кучета води дo здравни рискове за  хората:

-  уличните кучета могат да бъдат преносители на болести, опасни за човека и селскостопанските животни - бяс, тения, бруцелоза, микроспория;

-  през нощта, шумът създаван от животните смущава гражданите;

-  животните са една от причините за замърсяване на общината;

-  кучетата страдат от различни болести, глад и студ;

-  много от безстопанствените животни биват измъчвани, малтретирани и дори убивани от граждани.
2. Причини за възникване на проблема

2.1. Липсата на контрол върху популацията на домашни кучета;

2.2. Неефективност на прилаганите до момента методи и несъобразяване с комплексния характер на проблема;

2.3. Временното използване на кучета за пазачи на вили, строежи, гаражи и други обекти от физически и юридически лица, след което се изоставят.

2.4. Липсата на хуманно образование за отношението към животните и грижите, от които се нуждаят - собственикът не е подготвен за  проблемите, съпровождащи отглеждането на куче, в резултат на което при възникнали трудности може да го изостави.
2.5.  Липса на адекватно и цялостно законодателство.

3. Популация на безстопанствените кучета.
Кучето достига полова зрялост на 6-8 месечна възраст, ражда 2 пъти годишно средно по 4 до 7 кученца. Очевидно е, че само няколко изгонени домашни кучета са в състояние за кратко време бързо да увеличат броя на безстопандтвените кучета..Ако не се вземат навременни мерки, броят им нараства докато достигне определен максимум.Този максимум се нарича “ носещ капацитет на средата” и зависи от условията на средата- количество храна, вода и възможност за подслон. При достигане на “носещия капацитет на средата “, раждаемостта и смъртността на безстопанствените кучета се изравняват, което означава че броят им не се увеличава.  Ако в тази ситуация се предприеме само отстраняване  на безстопанствените кучета ще се предизвика освобождаване на ниши, които за кратък период ще бъдат заети от други кучета- новородени или мигриращи, т.е ще се намалява временно броя на безстоопанствените кучета., последвано от възстановяване, пак намаляване и възстановяване –един цикличен и непрестанен процес.
4. Анализ на обстановката на територията на община Чавдар
На територията на Община Чавдар няма безстопанствени кучета. Не са постъпвали жалби от гражданите за ухапвания от кучета.
IV. МЕТОДОЛОГИЯ 
Препоръките на Световната Здравна организация, успешният световен опит в практиката налагат прилагането на регламентирания от Закона за защита на животните метод за кастрация на уличните кучета и връщането им по обитаваните от тях места до блокиране на раждаемостта-ограничаване кампанята насредата само със стерилни животни
1. Кастрация, обезпаразитяване, ваксинация срещу бяс, трайна маркировка и връщане по места на неагресивни и здрави безстопанствени кучета
2. Регистрация и надзор на безстопанствените кучета
3. Регистрация на домашните кучета

4. Популяризиране на ползите от кастрацията на домашните кучета
5. Контрол върху изискванията за отглеждане на домашни кучета
6. Кампания за подобряване на чистотата.

V. МЕРКИ ЗА НАМАЛЯВАНЕ НА ПОПУЛАЦИЯТА  И ТРАЙНО РЕШАВАНЕ НА ПРОБЛЕМА СЪС БЕЗСТОПАНСТВЕНИТЕ КУЧЕТА
1.  Ежегодно преброяване на безстопанствените кучета на територията на Община Чавдар, като се извършва със съдействието на НПО
            2. Залавяне и обработване на безстопанствени кучета
3. Изготвяне на график за залавяне и обработване на безстопанствени  кучета
 Приоритетно в графика се включват:

-агресивни кучета.

-тежко болни кучета 
-женски кучета във фертилна възраст
-женски кучета в период на еструс 
4.При извършване на дейност по залавянето на кучета  действията се съгласуват от координационния щаб.

5. Обработването на кучетата се извършва в  стационарни амбулатории регистрирани по ЗВД.

-здравите и неагресивни кучета - кастрация, обезпаразитяване, ваксиниране, трайна маркировка, връщане по обитаваните от тях места под надзор, съгласно чл. 49. от ЗЗЖ.

неизлечимо болни животни в напреднала фаза на болестта се подлагат на евтаназия след провеждане на необходимите изследвания и след решение на комисия  съгласно чл.45. т.8 от ЗЗЖ.

6.Създаване на  система за регистрация  на  кучета и контрол по чл. 472 и чл.174 от ЗВД.

7.  Разяснителна дейност - брошури, медийна разгласа.

8. Презентация на Програмата и ЗЗЖ, организирана от Община Чавдар със съдействието на НПО по квартали за собствениците на домашни кучета и провеждане на кампания за стимулиране кастрацията на домашни кучета.

9. Засилена кампания в крайните квартали, вилните зони и покрайнините на общината.

10. Съвместна работа със Съсловната организация на ветеринарните лекари.

11. Съвместни задомителни кампании между община и НПО.

12. Съвместни мероприятия по защитата и хуманно отношение към животните между община и НПО.

13.Кампания за обработване на кучетата, отглеждани на открито (дворни кучета в покрайнините на общината и ромските квартали, вилните зони, строежи, паркинги, предприятия и др.

14. Разяснителна дейност - брошури, медийна разгласа.

15. Изготвяне на график.

16. Използване на мобилна амбулатория.

17. Контрол по ЗЗЖ и ЗВД.

18. Определяне и обозначаване на зони за разходка на кучета компаньони. За целта е необходимо да се изработят и поставят на определените места на територията на общината табели, указващи местата разрешени за разходка на кучета- компаньони, както и на зони с ограничен достъп за същите. Това е предвидено да се осъществи на базата на актуализация на Наредба № 1 на Общински съвет Община Чавдар. При избора на въпросните зони трябва да се вземе предвид вече използваните такива от стопаните на домашни кучета.

19. Съвместна работа на Община Чавдар и НПО по образователни програми за защита на животните, със съдействието на Регионалния инспекторат по образованието.
VI.УЧАСТНИЦИ В ПРОГРАМАТА
1. Местна власт

1.1. Общински съвет

1.1.1.При заседания на постоянните комисии по екология и земеделие в Общинския съвет по въпроси касаещи Програмата може да се включат представители на общинската администрация и НПО.

1.1.2.Актуализация на Наредбата за отглеждане на домашните кучета, съгласно действащото законодателство- с участието на Координационния щаб и НПО.

1.1.3.Ежегодна актуализация на Програмата.

1.2. Общинска администрация.

1.2.1.Отпечатване и разпространение на материалите по Програмата.

1.2.2.Медийно отразяване на дейностите по програмата.

1.2.3.Създаване и поддържане на регистър на кучетата компаньони по чл.174 от ЗВД и регистър по чл.54 от ЗЗЖ.

2.Ветеринарни власти -  Националната ветеринарномедицинска служба и нейните структури:

2.1.Упражняват системен контрол по отношение на хуманното отношение към животните.

2.2.Упражняват системен контрол върху дейностите по Програмата в приюта и  стационарната амбулатория чрез провеждане на проверки.

2.3.Упражняват системен контрол върху ветеринарномедицинския надзор на обработените кучета чрез провеждане на проверки.
2.2.Упражняват системен контрол върху дейностите по Програмата в приюта и  стационарната амбулатория чрез провеждане на проверки.

2.3.Упражняват системен контрол върху ветеринарномедицинския надзор на обработените кучета чрез провеждане на проверки.
3. Неправителствени организации за защита на животните

3.1. Съдействат при актуализацията на Наредба № 1 в частта й за придобиване, отглеждане и развъждане на домашни кучета и третиране на безстопанствени кучета.

3.2.  Участвуват със свои представители в координационния щаб.

3.2.1.Мобилен организатор за координация на работата на ловния екип, хората за съдействие по места и лицата по надзора.

3.2.2.Осигуряват лица по контрола в приюта и  стационарната амбулатория за обработка, относно хуманното отношение към животните и коректното попълване на базата-данни.

3.3. Съдействат за обработването на постъпилите жалби и сигнали, свързани с домашни и безстопанствени кучета:

3.3.1.Съдействат в разрешаването на проблемите, потвърдени от проверките на постъпилите сигнали.

3.3.2.Срокът за проверка на жалба за агресивни кучета е до 24 часа, а при сигнал незабавно.

3.3.3.При спешни жалби на граждани за предотвратяване на жестокост към животните НПО получават съдействие от органите на МВР съгласно чл.58. т.4 от ЗЗЖ.

3.4. Съдействат за медийно отразяване на дейностите по Програмата.

3.5. Осигуряват надзор на обработените кучета.

3.6. Осигуряват по възможност финансова помощ.

3.7. Организират и провеждат задомителни кампании.

3.8. Инициират редовни проверки на дейностите в приютите, мобилни и стационарни амбулатории и на мероприятията по надзора върху обработените кучета съгласно чл.57. от ЗЗЖ

3.9.Участват в съвместни образователни кампании .

3.9.1.Мероприятия по популяризиране на Програмата и поощряване на идеята за защита на животните и природата, както и нейното популяризиране сред населението и ефективното повишаване културата на обществото в тази област чрез средствата за масово осведомяване, публични прояви и др.

3.9.2.Мероприятия по образование на деца в хуманно отношение към животните, провеждане на екологично и природозащитно обучение и възпитание в сходната етика, организиране на школи, лекции, курсове и др.

3.9.3.Мероприятия по подобряване чистотата на градската среда и др.

3.10.Съвместна работа с  частно практикуващи ветеринарни лекари , при изявено желание от тяхна страна.  
VII. ОЦЕНКА ЗА УСПЕАВАЕМОСТ НА ПРОЕКТА
1. Очаквани резултати от осъществяването на програмата

1.1. Качествени промени, които се очакват в следствие на изпълнение на мерките по програмата и обработването на безстопанствените кучета.
1.1.1. Повишаване на безопасността на градската среда .

1.1.2. Регистрацията, събираемостта на таксите за домашни кучета и стимулирането на кастрацията им ще спомогнат трайното решаване на проблема и овладяване на притока на нежелани животни от дома към улицата.

1.1.3. Утвърждаване на законовите критерии за третиране на животни.
2. Количествени подобрения

2.1.Ежегодно установяване и преброяване на популацията на безстопанствените кучета на територията на Община Чавдар.

2.2.Постоянно и поетапно намаляване на популацията на безстопанствените кучета.

2.3.Намаляване на социалното напрежение.

2.4.Връщането на не агресивните, обработени кучета по места ще предотврати прииждането на нови необработени животни.

3. Критерии за изпълнението на програмата

3.1. Брой на безстопанствените кучета.

3.2. Броя на обработените безстопанствени  кучета.

3.2. Броя на регистрираните кучета-компаньони.

3.3. Броя  на кастрираните кучета, които живеят на открито - по строежи, паркинги, дворове складове и др.,

3.4. Броя на кастрираните домашни кучета.

3.5. Броя на хората, които търсят съдействието на екипа за решаването на проблема с кучешката популация ( индикатор е графика за кастрация на кучетата, изготвен на базата на обажданията на граждани).

3.6. Броя на гражданите, участващи като доброволци в Програмата.

3.7. Броя на задомените кучета в края на третата година.

3.8.Годишен отчет за извършените дейности по Програмата и резултатите от тях, представен от кмета на община Чавдар в РВМС.

3.9. Внасяне на предложение пред Общинския съвет- Чавдар за актуализация на програмата.
VIII. СРЕДСТВА И РЕСУРСИ ЗА ИЗПЪЛНЕНИЕ НА ПРОГРАМАТА
1. Източници на финансиране и материално обезпечаване на Програмата

1.1 Министерският съвет по предложение на министъра на земеделието и продоволствието и министъра на финансите може да предвиди средства за изпълнение на програмите по           чл. 40, ал. 1. съгласно § 7 от ЗЗЖ.

1.2.  НПО

1.3. Финансова и материална помощ, предоставена от местни и чуждестранни дарители.

1.4. Източници на финансиране по програми на ЕС.

1.5. Общината.

2. Човешки ресурс

2.1. Служители на общината – ст.с-ст ГЗОМПН, ст.с-ст Опазване чистотата на територията на общината и контрол общински наредби”.
2.2.  Членове на сформирания Координационен щаб.

2.3.  Служители, доброволци и сътрудници на НПО

2.4. Служители на РВМС за регистрация на кучетата и за провеждане на проверки по дейностите на Програмата.

2.5.Частни ветеринарни лекари, при желание от тяхна страна.

3. Време за изпълнение

      Програмата влиза в сила след приемането й от Общинския съвет и продължава до трайното намаляване на популацията на безстопанствените кучета на територията на Община Чавдар .
Настоящата Програма за овладяване популацията на безстопанствените кучета на територията на община Чавдар е приета от Общински съвет Чавдар  с Решение № 114 от Протокол № 12/ 30.09.2008г.

